Olivier Schmitthaeusler

Olivier Schmitthaeusler, M.E.P. (født 26. juni 1970 i Strasbourg i Frankrike) er en fransk katolsk misjonsbiskop som er apostolisk vikar av Phnom-Penh i Kambodsja.


== Liv og virke ==


=== Bakgrunn ===
Olivier Schmitthaeusler gikk inn på presteseminaret i Strasbourg i 1989 etter uteksaminering i naturvitenskap fra Universitetet i Strasbourg. Fra 1991 til 1994 var han foreleser i fransk ved Sapientia katolske universitet i Osaka i Japan. I 1996 fullførte han mastergraden i fundamentalteologi. I 1997/98 fullførte han en MAS og tok doktorgraden. I 1997 sluttet han seg til Société des Missions Etrangères de Paris, (M.E.P.) 
Han ble ordinert til diakon i 1997. Han studerte bibelvitenskap ved Institut Catholique de Paris (bachelor 1998). 


=== Prest ===
Olivier Schmitthaeusler ble ordinert til prest den 28. juni 1998. Han lærte det kambodsjanske språk fra 1998 til 2001 og var pastor i Kampot fra 2002 til 2006. Fra 2003 til 2005 underviste han i kirkehistorie ved seminaret i Phnom-Penh. I 2003 grunnla han en barnehage og skole «St. Francis skolekompleks Takeo»; I 2006 grunnla han «John Paul II Center for Life», som først og fremst ivaretar familier med AIDS-tilfeller.


=== Apostolisk vikar av Phnom Penh, biskop ===
Pave Benedikt XVI utnevnte ham 24. desember 2009 til titulærbiskop av Catabum Castra og utnevnte ham til koadjutor uil den apostoliske vikar av Phnom-Penh i Kambodsja. Biskop Émile Destombes M.E.P., apostolisk vikar av Phnom-Penh, bispeviet ham den 20. mars 2010; Medkonsekratorer var erkebiskop Salvatore Pennacchio, nuntius til Kambodsja, og hjelpebiskop i Strasbourg, Christian Kratz. 
Han var også generalvikar i Phnom Penh og sekretær for den kambodsjanske biskopskonferansen. I 2009 grunnla han «Higher Institute of Saint Paul - Computers et Agriculture» i provinsen Takeo.
Den 1. oktober 2010 utnevnte pave Benedikt XVI ham offisielt til etterfølger etter Émile Destombes som skulle fratre av aldersrelaterte grunner, og dermed til apostolisk vikar for det apostoliske vikariatet Phnom-Penh. Han var da med sine førti år den yngste av alle franske biskoper, og en av de yngste katolske biskoper i hele verden.
Fra 2014 til 30. november 2019 var han president for bispekonferansen for Laos og Kambodsja.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Biskop Gustave-Charles-Marie Mutel (1854-1933) *1890
Biskop Auguste Gaspais (1884-1952) *1921
Biskop Charles-Joseph Lemaire (1900-1995) *1939
Biskop Gustave-André-Ferdinand Raballand (1901-1973) *1956
Biskop Yves-Marie Georges René Ramousse M.E.P. (1928-2021) *1963
Biskop Émile Jean Marie Henri Joseph Destombes, M.E.P. (1935-2016) *1997
Biskop Olivier Schmitthaeusler, M.E.P. (1970- ) *2010


== Referanser ==